钦定古今图书集成/明伦汇编/官常典/第718卷 > 独孤盛
## 钦定古今图书集成/明伦汇编/官常典/第718卷 > 独孤盛

按《隋书诚节传》：“盛，上柱国楷之弟也。性刚烈，有胆气。
炀帝在藩，盛以左右从，累迁为车骑将军。及帝嗣位，
以藩邸之旧，渐见亲待，累转为右屯卫将军。宇文化
及之作乱也，裴虔通引兵至成象殿，宿卫者皆释仗
而走。盛谓虔通曰：‘何物兵形势太异也’？虔通曰：‘事势
已然，不预将军事，将军慎无动’！盛大骂曰：‘老贼是何
物’！”语不及，被甲，与左右十馀人逆拒之，为乱兵所杀。
越王侗称制，赠光禄大夫、纪国公，谥曰武节。